ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 వాక్సినేషన్ః అపోహలు - వాస్తవాలు
రాష్ట్ర జనాభా, కేసుల భారం రాష్ట్ర వినియోగ సామర్ధ్యం, వృధా అంశాలపై ఆధారపడి పారదర్శకంగా వాక్సిన్ పంపిణీ జరుగుతుంది
భారత దేశపు జాతీయ కోవిడ్ టీకాకరణ కార్యక్రమం శాస్త్రీయ, సాంక్రమిక వ్యాధుల అధ్యయనానికి సంబంధించిన ఆధారాలు, ప్రపంచ ఆరోగ్య సంస్థ  మార్గదర్శకాలు, అంతర్జాతీయ ఉత్తమ వాడుక పై ఆధారపడి నిర్మించింది. ఇక పద్ధతి ప్రకారంగా. ఎండ్ టు ఎండ్ ప్రణాళికల ఆధారంగా, రాష్ట్రాలు / కేంద్ర పాలిత ప్రాంతాలు, ప్రజల ప్రభావవంతమైన,, సమర్ధవంతమైన నిర్వహణ ద్వారా అమలవుతోంది.
కోవిడ్ -19 వాక్సిన్లను పారదర్శకం కాని పద్ధతుల ద్వారా రాష్ట్రాలకు, కేంద్ర పాలిత ప్రాంతాలకు అందిస్తున్నట్టు కొన్ని మీడియా నివేదికలు ఆరోపించాయి. ఈ ఆరోపణలు పూర్తిగా నిరాధారం, అర్థ సమాచారంతో కూడినవి.
భారత ప్రభుత్వం కోవిడ్ -19 వాక్సీన్లను రాష్ట్రాలకు, కేంద్రపాలిత ప్రాంతాలకు పూర్తిగా పారదర్శక రీతిలో అందిస్తోందని స్పష్టం చేయడమైంది. భారత ప్రభుత్వం ద్వారా వాక్సిన్ సరఫరా, రాష్ట్రాలు, యుటిల వినియోగం, మిగులు, రాష్ట్రాలు, యుటిల వద్ద వాడని వాక్సిన్ డోసుల లభ్యత, సరఫరా చేయబోయే వాక్సిన్లకు సంబంధించిన సమాచారాన్ని ఎప్పటికప్పుడు ప్రెస్ ఇన్ఫర్మేషన్ బ్యూరో, ఇతర సంస్థల ద్వారా విడుదల చేస్తున్న పత్రికా ప్రకటనలలో తెలియచేస్తున్నాం.
కోవిడ్ 19 వాక్సిన్ల పంపిణీ అన్నది దిగువన పేర్కొన్న పారామితులకు అనుగుణంగా చేయడం జరుగుతోందిః
1. రాష్ట్ర జనాభా
2. కేసులు లేదా వ్యాధి భారం
3. రాష్ట్రాల వినియోగ సామర్ధ్యం
వాక్సిన్ వృధా కారణంగా కేటాయింపు ప్రతికూలంగా ప్రభావితమవుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పి కార్యకలాపాలు
ప్రస్తుతం కొనసాగుతున్న ఖరీఫ్ మార్కెటింగ్ సీజన్  2020-21లో, ప్రభుత్వం ప్రస్తుత ఎంఎస్పి పథకాలకు అనుగుణంగా రైతుల నుండి ఖరీఫ్ 2020-21 కాలానికి పంటను, ఉన్న ఎంఎస్పి ప్రకారం సేకరిస్తోంది.
ఖరీఫ్ 2020-21 కోసం వరి సేకరణ సజావుగా కొనసాగుతోంది పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీఘడ్, జమ్మూ & కాశ్మీర్, కేరళ, గుజరాత్, ఆంధ్రప్రదేశ్, ఒడిశా, మహారాష్ట్ర రాష్ట్రాలు కేంద్రపాలితప్రాంతాల నుండి సేకరణ కొనసాగుతోంది. గత సంవత్సరంతో 253.85 ఎల్ఎమ్టి కొనుగోలుతో పోలిస్తే 22.11.2020 వరకు 298.74 ఎల్ఎమ్టిల ధాన్యం సేకరణ జరిగింది. మొత్తం 298.74 ఎల్ఎమ్టి కొనుగోలులో, పంజాబ్ ఒక్కటే 201.99 ఎల్ఎమ్టిని అందించింది, ఇది మొత్తం సేకరణలో 67.61%.
కొనసాగుతున్న కెఎంఎస్ సేకరణ కార్యకలాపాల వల్ల 26.30 లక్షల మంది రైతులకు 56,402.42 కోట్ల రూపాయల విలువైన లబ్ది చేకూరింది.
ఇంకా, రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం ఖరీఫ్ మార్కెటింగ్ సీజన్ 2020 కు గాను 45.10 ఎల్ఎంటి పప్పుదినుసులు, నూనె గింజలను సేకరించడానికి అనుమతి లభించింది. ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 ఎల్ఎమ్టి కొబ్బరి కురిడీ కొనుగోలుకు అనుమతి ఇచ్చారు. సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే ఇతర రాష్ట్రాలు / యుటిల కోసం, పప్పుధాన్యాలు, నూనెగింజలు, కొబ్బరి కురిడీలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది, తద్వారా ఈ పంటల ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ రైతుల నుండి నేరుగా పొందవచ్చు.
22.11.2020 వరకు, ప్రభుత్వం తన నోడల్ ఏజెన్సీల ద్వారా 71816.04 మెట్రిక్ టన్నుల పెసర, మినుము, వేరుశనగ కాయలు, సోయాబీన్లను సేకరించింది. వీటి ఎంఎస్పి విలువ రూ .388.40 కోట్లు కలిగి ఉంది, తమిళనాడు, మహారాష్ట్ర, గుజరాత్, హర్యానా, రాజస్థాన్లలోని 41543 మంది రైతులకు లబ్ధి చేకూర్చింది. గత సంవత్సరం 65850.05 మెట్రిక్ టన్నుల కొనుగోలు జరగగా, ఇది పప్పుధాన్యాలు మరియు నూనె గింజలకు 9.06% పెరుగుదల.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొప్రా  కర్ణాటక, తమిళనాడులోని 3961 మంది రైతులకు 22.11.2020 లకు లబ్ధి చేకూర్చింది. గత ఏడాది 293.34 మెట్రిక్ టన్నుల కొబ్బరికురిడీ కొనుగోలు చేసింది. కొబ్బరికురిడీ, మినుములకు సంబంధించి, ప్రధాన ఉత్పత్తి చేసే రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు మరియు నూనె గింజలకు సంబంధించి పంట మార్కెట్లోకి వచ్చిన దాని ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్ మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి కింద సీడ్ కాటన్  సేకరణ కార్యకలాపాలు సజావుగా జరుగుతున్నాయి. 22.11.2020 వరకు రూ .6440.28 కోట్ల విలువైన 2102116 పత్తి బేళ్లు సేకరణ జరుగగా అది, 419634 మంది రైతులకు లబ్ధి చేకూర్చింది.
మంత్రిమండలి
అడ్వాన్స్డ్ మాడల్ సింగిల్ విండో ను అభివృద్ధి పరచడం అనే అంశం లో భారతదేశానికి మరియు జపాన్ కు మధ్య ఎంఒయు కు ఆమోదం తెలిపిన మంత్రివర్గం
అడ్వాన్స్డ్ మాడల్ సింగిల్ విండో ను అభివృద్ధి పరచడం అనే అంశం లో భారతదేశానికి మరియు జపాన్ కు మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ప్రయోజనాలు:
ఈ ఎంఒయు తో ‘అడ్వాన్స్డ్ మాడల్ సింగిల్ విండో’ను అభివృద్ధి పరచడం మరియు వ్యాపార కార్యకలాపాల కోసం అవసరమైనటు వంటి పరిపాలన ప్రక్రియ ల కోసం భారతదేశం లోని కేంద్ర ప్రభుత్వం లోను, రాష్ట్ర ప్రభుత్వాల లోను దానిని అమలు లోకి తీసుకు వచ్చే విషయం లో భారతదేశానికి, జపాన్ కు మధ్య సహకారాని కి బాట పడనుంది. అలాగే, ప్రక్రియల ను శీఘ్రమైన పద్ధతి లో పూర్తి చేసేందుకు వీలు గా ఒక స్వరూపాన్ని తీర్చిదిద్దేందుకు కూడా దోహదం చేయనుంది. తద్వారా భారతదేశం లో వ్యాపార నిర్వహణ లో సౌలభ్యాన్ని ప్రోత్సహించే దిశ గా జరుగుతున్న ప్రయత్నాలు వేగవంతం కాగలవు. అడ్వాన్స్డ్ మాడల్ సింగిల్ విండో భారతదేశం లోపల మరియు భారతదేశాని కి వెలుపల సర్వోత్తమ అభ్యాసాల ఆధారం గా రూపుదిద్దుకుంది. ఇందులో తగిన ప్రమాణాల తో పాటు భారతదేశం లో సింగిల్ విండో ఏర్పాటు చేసే మార్గం లో ఎదురుకాగల సమస్యల ను కనుగొనే వీలు కూడా ఉంది. కాబట్టి, దీని ద్వారా పెట్టుబడి పెట్టడం సౌకర్యవంతం గా మారనుంది.
(
ప్రధాన మంత్రి కార్యాలయం
బ్రెజిల్ అధ్యక్షుడితో ప్రధానమంత్రి సమావేశం
న్యూఢిల్లీలో జి-20 శిఖరాగ్ర సదస్సు నేపథ్యంలో బ్రెజిల్ అధ్యక్షుడు గౌరవనీయ లూయీ ఇనాసియో లూలా డిసిల్వాతో 2023 సెప్టెంబరు 10న ప్రధానమంత్రి శ్రీ నరేంద్ర మోదీ సమావేశమయ్యారు. భారత జి-20 అధ్యక్ష బాధ్యతలను విజయవంతంగా నిర్వర్తించడంపై ప్రధానమంత్రిని అధ్యక్షులు లూలా అభినందించారు. కాగా, వచ్చే ఏడాది జి-20కి బ్రెజిల్ అధ్యక్ష బాధ్యతలు స్వీకరించనున్న నేపథ్యంలో ప్రధానమంత్రి ఆయనకు శుభాకాంక్షలు తెలుపుతూ భారత్ తరఫున పూర్తి మద్దతు ప్రకటించారు.
భారత-బ్రెజిల్ వ్యూహాత్మక భాగస్వామ్యం బలోపేతం చేసే మార్గాలపై దేశాధినేతలిద్దరూ చర్చించారు. అలాగే జీవ ఇంధనాలు, ఔషధాలు, వ్యవసాయాధార పరిశ్రమలు, అంతరిక్షం, పౌర విమానయాన రంగాల్లో సహకార విస్తరణపైనా వారిమధ్య చర్చలు సాగాయి. జి-20 శిఖరాగ్ర సదస్సు సమాపనోత్సవం సందర్భంగా వారిద్దరూ సంయుక్త ప్రకటన విడుదల చేశారు.
బొగ్గు మంత్రిత్వ శాఖ
అదనంగా 19 ఫస్ట్ మైల్ కనెక్టివిటీ  ప్రాజెక్టులను చేపట్టనున్న బొగ్గు మంత్రిత్వ శాఖ
ఆర్థిక సంవత్సరం 2026-27 నాటికి అమలు కానున్న ప్రాజెక్టులు
కోల్ ఇండియా లిమిటెడ్ , ఎస్సిసిఎల్ కోసం బొగ్గు మంత్రిత్వ శాఖ 330 మిలియన్ టన్నుల ల సామర్ధ్యంతో అదనపు 19 తొలి మైలు అనుసంధానం  ప్రాజెక్టులనుచేపట్టనుంది. ఈ ప్రాజెక్టులను ఆర్థిక సంవత్సరం 26-27 నాటికి అమలు జరుగనున్నాయి.
మంత్రిత్వ శాఖ 526 ఎంటిపిఎ సామర్ధ్యం, రూ. 18000 కోట్ల పెట్టుబడితో 55 ఎఫ్ఎంసి ప్రాజెక్టులు  ను చేపట్టింది. ఇందులో 95.5 ఎంటిపిఎ సామర్ధ్యంతో ఎనిమిది ప్రాజెక్టులను ప్రారంభించగా, మిగిలినవి ఆర్థిక సంవత్సరం 2025లో ప్రారంభించనున్నారు.
భవిష్యత్తులో సమర్ధవంతమైన, పర్యావరణ అనుకూలమైన బొగ్గు తవ్వకం, తరలించేందుకు, మంత్రిత్వ శాఖ బొగ్గు గనుల సమీపంలో ఉన్న రైల్వేసైడింగ్స్ ద్వారా ఫస్ట్ మైల్ కనెక్టివిటీ, బొగ్గు క్షేత్రాలలో రైల్ నెట్వర్క్ను బలోపేతం చేయడం సహా నేషనల్ కోల్ లాజిస్టిక్ ప్లాన్ ను అభివృద్ధి చేసేందుకు పని చేస్తోంది. ఆర్థిక సంవత్సరం 25కు 1.31 బిలియన్ టన్నుల బొగ్గును, ఆర్థిక సంవత్సరం 30 నాటికి 1.5 బిలియన్ టన్నుల బొగ్గును ఉత్పత్తి చేయాలని బొగ్గు మంత్రిత్వ శాఖ లక్ష్యంగా పెట్టుకుంది. ఈ నేపథ్యంలో, తక్కువ ఖర్చుతో కూడిన, వేగవంతమైన, పర్యావరణ అనుకూల పద్ధతిలో బొగ్గు రవాణాను అభివృద్ధి చేయడం ముఖ్యం.
ఎఫ్ ఎంసి కింద యాంత్రిక బొగ్గు రవాణాను, లోడింగ్ వ్యవస్థను అధునాతనం చేసేందుకు చర్యలు చేపట్టడమే కాక, గనులలో బొగ్గును రవాణా చేసేందుకు రోడ్డు రవాణాను తొలగించేందుకు సమగ్ర విధానాన్ని అభివృద్ధి చేసేందుకు మంత్రిత్వ శాఖ వ్యూహాన్ని రూపొందించింది.
వేగవంతమైన సరుకు నింపే వ్యవస్థలతో కూడిన కోల్ హ్యాండ్లింగ్ ప్లాంట్లు , ఎస్ఐఎల్ఒలకు బొగ్గును దంచడం, దానిని పరిమాణానికి అనుగుణంగా చేయడం, వేగవంతమైన కంప్యూటర్ మద్దతుతో సరుకు నింపడం వంటి ప్రయోజనాలు ఉంటాయి.
నేషనల్ ఎన్విరాన్మెంటల్ రీసెర్చ్ ఇనిస్టిట్యూట్ , నాగ్పూర్ ద్వారా 2020-21లో అధ్యయనాన్ని చేపట్టారు.
ఇలా చేయడం ద్వారా ప్రతి ఏడాదీ కర్బన ఉద్గారాలను మితం చేయడం, ట్రక్కుల కదలికల సాంద్రత తగ్గింపు, ఏడాదికి రూ. 2100 కోట్ల విలువైన డీజిల్ ఆదా చేయడం జరుగుతుందని ఎన్ఇఇఆర్ఐ నివేదిక నిర్ధారించింది.
రక్షణ మంత్రిత్వ శాఖ
పంజాబ్ రాష్ట్రంలోని కసోవాల్ ఎంక్లేవ్ ను దేశంలోని ఇతరప్రాంతాలనుకలుపుతూ 484 మీటర్ల బ్రిడ్జిని నిర్మించిన బిఆర్ వో.
పంజాబ్ లోని కసోవాల్ ఎంక్లేవ్ను ఇతర ప్రాంతాలతో కలుపుతూ రావి నది మీద నిర్మించిన బ్రిడ్జి ప్రారంభమైంది. దీన్ని సరిహద్దు రహదారుల సంస్థ  చాలా తక్కువ సమయంలో, అనుకున్న సమయానికంటే ముందుగానే నిర్మించి, ప్రారంభించింది. 35 కిలోమీటర్ల విస్తీర్ణం కలిగిన ఎంక్లేవ్ ప్రాంత ప్రజలకు ఇంతకాలం దూరంగా వున్న, తక్కువ సామర్థ్యం గల పంటూన్ బ్రిడ్జిని ఉపయోగించుకుంటూ వుండేవారు.
(ప్రతి ఏడాది రుతుపవనాలకు ముందు పంటూన్ బ్రిడ్జిని తొలగించేవారు. వరదలకు కొట్టుకుపోతుందనే భయంతో ఆ పని చేసేవారు. దాంతో రుతుపవనాల సమయంలో వేలాది ఎకరాల్లో వ్యవసాయ పనులు ఆగిపోయేవి. దాంతో ఎంక్లేవ్ ప్రాంతంలోని ప్రజలకు, సైనికులకు ఒక బలమైన క్లాస్ 70 బ్రిడ్జి, అదికూడా చిరకాలం వుండే బ్రిడ్జి అవసరం ఏర్పడింది. ఈ నేపథ్యంలో రంగంలోకి దిగిన బిఆర్ వో ఒక ప్రణాళిక ప్రకారం ఈ స్థిరమైన బ్రిడ్జిని నిర్మించింది.
484 మీటర్ల పొడవైన ఈ బ్రిడ్జిని నిర్మించడానికిగాను రూ.17.89 కోట్లు ఖర్చయ్యాయి.
కసోవాల్ బ్రిడ్జిని వైశాఖి సమయానికి నిర్మించాలని బిఆర్ వో లక్ష్యంగా పెట్టుకుంది. ఎందుకంటే ఆ సమయానికి అక్కడి రైతులు ఎలాంటి ఇబ్బందులు లేకుండా తమ పంటల్ని తరలించగలరని అనుకున్నారు. ఈ ఏడాది మార్చి 15 నాటికి దాదాపుగా పని పూర్తయ్యింది. అయితే కరోనా వైరస్ వ్యాప్తి నిరోధానికి కేంద్ర ప్రభుత్వం లాక్ డౌన్ విధించడంతో కొంతకాలం పనులు నిలిచిపోయాయి.
అయితే బ్రిడ్జి పూర్తి కాకపోతే రైతులకు నష్టం జరుగుతుందని, వరదల కారణంగా అసంపూర్ణ బ్రిడ్జికి నష్టం జరగవచ్చని భావించిన బిఆర్ వో వెంటనే పంజాబ్ ప్రభుత్వాన్ని, గురుదాస్ పూర్ జిల్లా అధికారులను సంప్రదించి కావలసిన అనుమతులు సంపాదించింది. దాంతో పనులు తిరిగి మొదలై బ్రిడ్జి నిర్మాణాన్ని పూర్తి చేయడం జరిగింది.
లాక్ డౌన్ కు సంబంధించిన్న అన్ని జాగ్రత్తలను పాటిస్తూనే బిఆర్ వో ఈ పనిని పూర్తి చేసిందని బోర్డర్ రోడ్స్ డైరెక్టర్ జనరల్ లెప్టినెంట్ హర్పాల్ సింగ్ అన్నారు. అందుబాటులోని అన్ని వనరులను ఉపయోగించుకొని పనులు పూర్తి చేశారు. వైశాభి ప్రారంభమైన తర్వాత వచ్చిన మొదటి సోమవారంనాడు బ్రిడ్జిని ప్రారంభించారు. దీని మీద అన్నదాతలు తమ పంటల్ని రవాణా చేసుకోవడం మొదలైంది.
ప్రధాన మంత్రి కార్యాలయం
భారతదేశం యొక్కఅధ్యక్షత న ఎస్ సిఒ శిఖర సమ్మేళనం
భారతదేశం 2022 వ సంవత్సరం సెప్టెంబర్ 16 వ తేదీ నాడు జరిగిన సమర్ కంద్ సమిట్ లో ఎస్ సిఒ యొక్క వంతులవారీ అధ్యక్ష పదవీ బాధ్యతల ను స్వీకరించింది. భారతదేశం యొక్క ప్రప్రథమ అధ్యక్షత న, ఎస్ సిఒ కౌన్సిల్ యొక్క దేశాధినేతల 23 వ శిఖర సమ్మేళనాన్ని 2023 వ సంవత్సరం లో జులై 4 వ తేదీ నాడు వర్చువల్ పద్ధతి లో నిర్వహించడం జరుగుతుంది, ఈ సమ్మేళనాని కి ప్రధాన మంత్రి శ్రీ నరేంద్ర మోదీ అధ్యక్షత వహిస్తారు.
ఈ శిఖర సమ్మేళనం లో పాలుపంచుకోవలసింది గా చైనా, రశ్యా, కజాఖ్ స్తాన్, కిర్గిస్తాన్, పాకిస్తాన్, తాజికిస్తాన్ మరియు ఉజ్ బెకిస్తాన్ ల వంటి ఎస్ సిఒ సభ్యత్వ దేశాలు అన్నిటిని ఆహ్వానించడం జరిగింది. దీనికి తోడు, ఇరాన్, బెలారూస్ మరియు మంగోలియా లను కూడాను పర్యవేక్షక దేశాల హోదా లో ఆహ్వానించడమైంది. ఎస్ సిఒ సంప్రదాయాల కు అనుగుణం గా తుర్క్ మెనిస్తాన్ ను సైతం అధ్యక్ష దేశం తరఫు న అతిథి గా పిలవడమైంది. ఎస్ సిఒ లోని సెక్రటేరియట్, ఇంకా ఎస్ సిఒ ఆర్ఎటిఎస్ లో ప్రముఖుల ను కూడా ను ఈ సమిట్ లో పాలుపంచుకొంటారు. దీని కి అదనం గా, యుఎన్, ఆసియాన్, సిఐఎస్, సిఎస్ టిఒ, ఇఎఇయు మరియు సిఐసిఎ ల వంటి ఆరు అంతర్జాతీయ సంస్థ లు మరియు ప్రాంతీయ సంస్థల కు చెందిన ప్రముఖుల ను కూడా ఆహ్వానించడం జరిగింది.
’ఒక సురక్షితమైనటువంటి ఎస్ సిఒ దిశ లో పయనం’ అనేది ఈ శిఖర సమ్మేళనాని కి ఇతివృత్తం గా ఉంది. 2018 ఎస్ సిఒ శిఖర సమ్మేళనం లో ప్రధాన మంత్రి సిక్యోర్  అనే సంక్షిప్త పదాన్ని ఉపయోగించారు. ఈ పదం లో ఒక్కొక్క అక్షరం.. ఎస్ సిక్యోరిటీ ని, ఇ ఇకానమి మరియు ట్రేడ్ ను, సి కనెక్టివిటీ ని, యు యూనిటీ ని, ఆర్ రిస్పెక్ట్ ఫార్ సావరినిటీ ఎండ్ టెరిటోరియల్ ఇన్ టిగ్రిటీ ని ఇ ఇన్ వైరన్ మంట్ ను సూచిస్తాయి. ఈ అంశాల ను ఎస్ సిఒ కు భారతదేశం అధ్యక్ష పదవీ కాలం లో ప్రముఖం గా చాటి చెప్పడమైంది.
భారతదేశం తన అధ్యక్షత న సహకారం తాలూకు కొత్త స్తంభాల ను నెలకొల్పింది - ఆ స్తంభాల లో స్టార్ట్-అప్ మరియు నూతన ఆవిష్కరణ లు, సాంప్రదాయిక వైద్యం, డిజిటల్ ఇన్ క్లూజన్, యువత సశక్తీకరణ మరియు బౌద్ధ వారసత్వాన్ని వ్యాప్తి చేయడం భాగం గా ఉన్నాయి. దీని కి అదనం గా, భారతదేశం ఇతర సభ్యత్వ దేశాల మధ్య చారిత్రిక బంధాల ను, నాగరకత పరమైన బంధాల ను ప్రోత్సహించేటందుకు గాను దేశాల ప్రజల మధ్య పరస్పర సంబంధాల ను ఇతోధికం గా పెంపు చేయడాని కి శ్రమించింది. ఈ కార్యక్రమాల లో 2022-23 లో వారాణసీ లో నిర్వహించినటువంటి మొట్టమొదటి ఎస్ సిఒ సాంస్కృతిక మరియు పర్యటక రాజధాని సమ్మేళనం లో వివిధ సామాజిక, సాంస్కృతిక కార్యక్రమాల ను జరుపుకోవడమైంది.
ఎస్ సిఒ కు భారతదేశం యొక్క అధ్యక్షత ను వహించే కాలం లో సభ్యత్వ దేశాల మధ్య పరస్పరం ప్రయోజన కరమైనటువంటి సహకార పూర్వక కార్యక్రమాల ను విరివి గా చేపట్టడం జరిగింది. భారతదేశం మొత్తం మీద 134 కార్యక్రమాల ను మరియు సమావేశాల కు ఆతిథేయి గా ఉండింది. వాటి లో 14 మంత్రిత్వ స్థాయి సమావేశాలు కూడా కలిసి ఉన్నాయి. ఎస్ సిఒ లో ఒక సకారాత్మకమైనటువంటి మరియు ఫలప్రదమైనటువంటి పాత్ర ను పోషించడాని కి భారతదేశం కట్టుబడి ఉంది. దీనికి అదనం గా, భారతదేశం తన అధ్యక్షత యొక్క పరిణతి ని ఒక సఫలమైన ఎస్ సిఒ శిఖర సమ్మేళనాన్ని నిర్వహించి చాటుకోవాలని ఆశ పడుతున్నది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
న్యూ ఢిల్లీలో ఏరియా ఆఫీస్ & ఇన్నోవేషన్ సెంటర్ ఏర్పాటు కోసం ఇంటర్నేషనల్ టెలికమ్యూనికేషన్ యూనియన్తో హోస్ట్ కంట్రీ ఒప్పందంపై సంతకం చేసిన భారత్
శ్రీ అశ్విని వైష్ణవ్, కేంద్ర కమ్యూనికేషన్ల మంత్రి మరియు హెచ్.ఇ. హౌలిన్ జావో, అంతర్జాతీయ టెలికమ్యూనికేషన్ యూనియన్  సెక్రటరీ జనరల్, 3 మార్చి 2022న న్యూ ఢిల్లీలో ITU యొక్క ఏరియా ఆఫీస్ & ఇన్నోవేషన్ సెంటర్ స్థాపన కోసం హోస్ట్ కంట్రీ అగ్రిమెంట్ పై సంతకం చేశారు.
అంతర్జాతీయ టెలికమ్యూనికేషన్ యూనియన్ అనేది ఐక్యరాజ్యసమితి సమాచార మరియు కమ్యూనికేషన్ టెక్నాలజీల  కోసం ప్రత్యేక ఏజెన్సీ. ITU ప్రస్తుతం 193 దేశాల సభ్యత్వాన్ని కలిగి ఉంది మరియు 900 పైగా ప్రైవేట్-రంగ సంస్థలు మరియు విద్యాసంస్థలను కలిగి ఉంది.
న్యూ ఢిల్లీలోని ITU యొక్క ఏరియా ఆఫీస్ మరియు ఇన్నోవేషన్ సెంటర్ దక్షిణాసియా దేశాలైన ఆఫ్ఘనిస్తాన్, బంగ్లాదేశ్, భూటాన్, ఇరాన్, మాల్దీవులు, నేపాల్, శ్రీలంక మరియు భారతదేశానికి సేవలను అందించగలదని భావిస్తున్నారు. హోస్ట్ కంట్రీ అగ్రిమెంట్ ఏరియా ఆఫీస్ స్థాపన మరియు కార్యకలాపాల కోసం చట్టపరమైన మరియు ఆర్థిక ఫ్రేమ్వర్క్ను అందిస్తుంది.
ఏరియా ఆఫీస్లో ఇన్నోవేషన్ సెంటర్ కూడా ఉంటుంది. ఇది దక్షిణాసియాలో టెలికమ్యూనికేషన్ టెక్నాలజీలలో పరిశోధన మరియు అభివృద్ధికి ఊతమిస్తుందని భావిస్తున్నారు. ఇన్నోవేషన్ సెంటర్ విద్యావేత్తలు, స్టార్టప్లు మరియు SMEలకు తమ ఆవిష్కరణలను ప్రపంచ స్థాయిలో ప్రదర్శించడానికి అవకాశాలను అందిస్తుంది. హోస్ట్ కంట్రీ ఒప్పందంపై సంతకం చేయడంతో, ఏరియా ఆఫీస్ మరియు ఇన్నోవేషన్ సెంటర్ 2022 మధ్య నాటికి పని చేయవచ్చని భావిస్తున్నారు.
స్విట్జర్లాండ్లోని జెనీవాలో జరుగుతున్న వరల్డ్ టెలికమ్యూనికేషన్స్ స్టాండర్డైజేషన్ అసెంబ్లీ-20  సందర్భంగా జరిగిన వర్చువల్ వేడుకలో ఈ ఒప్పందంపై సంతకం చేశారు. WTSA అనేది ఇన్ఫర్మేషన్ అండ్ కమ్యూనికేషన్స్ టెక్నాలజీస్  ప్రామాణీకరణకు అంకితం చేయబడిన ITU యొక్క నాలుగు-సంవత్సరాల ప్రపంచ సదస్సు. 2024లో జరగనున్న తదుపరి WTSAకి ఆతిథ్యం ఇవ్వాలని భారతదేశం ప్రతిపాదించింది.
టెలికాం ప్రమాణాల అభివృద్ధికి భారతదేశం నిర్దిష్టమైన చర్యలు తీసుకుంటోంది. భారతదేశంలో అభివృద్ధి చేయబడిన 5G ప్రమాణాలు ఇప్పుడు ITUచే 5G కోసం మూడు సాంకేతికతలలో ఒకటిగా గుర్తించబడ్డాయి. 1.2 బిలియన్ల కంటే ఎక్కువ టెలికాం సబ్స్క్రైబర్లతో, స్టార్టప్లు మరియు ఇన్నోవేషన్ హబ్ల యొక్క బలమైన పర్యావరణ వ్యవస్థ, టెలికాం ప్రమాణాలను మరింత అభివృద్ధి చేయడంలో భారతదేశం అర్థవంతంగా సహకరించడానికి సిద్ధంగా ఉంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 ప్రస్తుత స్థితి, తదుపరి నిర్వహణ చర్యలపై మంత్రివర్గ ఉపసంఘం ఉన్నతస్థాయి సమీక్ష
కరోనా వైరస్పై అవస్తవాలను నమ్మవద్దని- వాస్తవ సమాచారం కోసం ఆరోగ్యశాఖ.. ఇతర అధికార వెబ్సైట్లను చూడాలని చెప్పిన డాక్టర్ హర్షవర్ధన్
కోవిడ్-19పై కేంద్ర ఆరోగ్య-కుటుంబ సంక్షేమ శాఖ మంత్రి డాక్టర్ హర్షవర్ధన్ అధ్యక్షతన ఇవాళ నిర్మాణ్ భవన్లో మంత్రివర్గ ఉపసంఘం  ఉన్నతస్థాయి సమీక్ష నిర్వహించింది. ఉపసంఘంలో సభ్యులైన పలువురు కేంద్ర మంత్రులతోపాటు ఉన్నతాధికారులు ఈ సమావేశంలో పాల్గొన్నారు. కోవిడ్-19 వ్యాప్తి నియంత్రణ, నిర్వహణపై ఉపసంఘం లోతుగా చర్చించింది. ఇప్పటిదాకా తీసుకున్న చర్యలను, సామాజిక దూరం నిబంధన అనుసరణపై ప్రస్తుత స్థితిని, కేంద్ర-రాష్ట్రాలు తీసుకుంటున్న పటిష్ఠ చర్యలుసహా అనేక అంశాలను పూర్తిస్థాయిలో సమీక్షించింది. దేశవ్యాప్తంగా నిర్ధారణ పరీక్షల సదుపాయాలతోపాటు కిట్ల లభ్యత, తీవ్ర ముప్పున్న ప్రాంతాలు తదితరాలను కూడా సమీక్షించింది. కాగా, వెంటిలేటర్లు, ఇతర వైద్య పరికరాలు, వ్యక్తిగత రక్షణ సామగ్రి తదితరాల సరఫరా కోసం దేశీయ తయారీదారులను గుర్తించి ఆర్డర్లు ఇచ్చినట్లు అధికారులు ఉపసంఘానికి వివరించారు. మరోవైపు ప్రధానమంత్రి గరీబ్ కల్యాణ్ యోజన అమలును కూడా ఉపసంఘం సమీక్షించింది. కోవిడ్-19 నియంత్రణలో భాగంగా ఏర్పాటైన సాధికార బృందాల పనితీరును ఉపసంఘం ప్రశంసించింది. ప్రపంచ మహమ్మారినుంచి మనను రక్షించేందుకు నిస్వార్థ సేవలందిస్తున్న వైద్యులు, ఇతర ముందువరుస పోరాట యోధులతో దురుసు ప్రవర్తన తగదని ఉపసంఘం చైర్పర్సన్ డాక్టర్ హర్షవర్ధన్ ఈ సందర్భంగా హితవు పలికారు. కోవిడ్-19పై అవాస్తవ ప్రచారాన్ని నమ్మవద్దని, వాస్తవాల కోసం కేంద్ర ఆరోగ్య-కుటుంబ సంక్షేమశాఖ వెబ్సైట్సహా ఇతర అధికార వెబ్సైట్లను చూడాలని ఆయన ప్రజలకు పిలుపునిచ్చారు.
ప్రధాన మంత్రి కార్యాలయం
కానిస్టేబల్ సిఎపిఎఫ్ పరీక్షల ను 13 ప్రాంతీయ భాషల లో కూడా నిర్వహించాలంటూ ఎమ్ హెచ్ఎనిర్ణయం తీసుకోవడాన్ని ప్రశంసించిన ప్రధాన మంత్రి
కానిస్టేబల్  సిఎపిఎఫ్ పరీక్షల ను 13 ప్రాంతీయ భాషల లో కూడా నిర్వహించాలని ఎమ్ హెచ్ఎ తీసుకొన్నటువంటి నిర్ణయం ‘పరివర్తన ను తీసుకువచ్చేది గా ఉంది.’ అని ప్రధాన మంత్రి అన్నారు.
గృహ మంత్రిత్వ శాఖ ట్వీట్ కు ప్రధాన మంత్రి ప్రతిస్పందిస్తూ,
‘‘ఇది ఒక చరిత్రాత్మకమైనటువంటి నిర్ణయం, ఇది మన యువతీయువకుల ఆకాంక్షల కు రెక్కల ను అందించగలదు. ఎవరైనా వారి యొక్క కలల ను పండించుకోవడం లో భాష అడ్డుపడకుండా ఉండేటట్టుగా చూసే క్రమం లో మేం చేస్తున్నటువంటి వేరు వేరు ప్రయాసల లో ఒక భాగం గా ఈ నిర్ణయం ఉన్నది.’’ అని పేర్కొన్నారు.
పెట్రోలియం- సహజ వాయువుల మంత్రిత్వ శాఖ
ప్రధాన మంత్రి ఉజ్వల యోజన వినియోగదారులకు సబ్సిడీని ఆమోదించిన మంత్రివర్గం
గౌరవనీయులైన ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ.. ప్రధాన్ మంత్రి ఉజ్వల యోజన  లబ్ధిదారులకు సంవత్సరానికి 12 రీఫిల్ల వరకు 14.2 కిలోల సిలిండర్పై రూ.200 సబ్సిడీని అందించడానికి ఆమోదం తెలిపింది. మార్చి 1, 2023 నాటికి 9.59 కోట్ల మంది పిఎంయువై లబ్ధిదారులు ఉన్నారు.
2022-23 ఆర్థిక సంవత్సరానికి రూ.6,100 కోట్లు మరియు 2023-24కి రూ.7,680 కోట్లు అందించనున్నారు. సబ్సిడీని అర్హులైన లబ్ధిదారుల బ్యాంకు ఖాతాల్లో నేరుగా జమ చేస్తారు. పబ్లిక్ సెక్టార్ ఆయిల్ మార్కెటింగ్ కంపెనీలు ఇండియన్ ఆయిల్ కార్పొరేషన్ లిమిటెడ్ , భారత్ పెట్రోలియం కార్పొరేషన్ లిమిటెడ్  మరియు హిందుస్థాన్ పెట్రోలియం కార్పొరేషన్ లిమిటెడ్ లు ఇప్పటికే ఈ సబ్సిడీని 22 మే, 2022 నుండి అందిస్తున్నాయి.
వివిధ భౌగోళిక రాజకీయ కారణాల వల్ల అంతర్జాతీయంగా ఎల్పిజీ ధరలు భారీగా పెరిగాయి. అధిక ఎల్పిజీ ధరల నుండి పిఎంయూవై లబ్ధిదారులను రక్షించడం అవసరం.
పిఎంయూవై వినియోగదారులకు లక్ష్య మద్దతు ఎల్పిజీ నిరంతర వినియోగం కోసం వారిని ప్రోత్సహిస్తుంది. పిఎంయూవై వినియోగదారుల మధ్య నిరంతర ఎల్పిజీ స్వీకరణ మరియు వినియోగాన్ని నిర్ధారించడం చాలా ముఖ్యం, తద్వారా వారు పూర్తిగా శుభ్రమైన వంట ఇంధనానికి మారవచ్చు. పిఎంయూవై వినియోగదారుల సగటు ఎల్పిజీ వినియోగం 2019-20లో 3.01 రీఫిల్స్ నుండి 2021-22లో 3.68కి 20 శాతం పెరిగింది. పిఎంయూవై లబ్ధిదారులందరూ ఈ లక్ష్య సబ్సిడీకి అర్హులు.
లిక్విఫైడ్ పెట్రోలియం గ్యాస్  స్వచ్ఛమైన వంట ఇంధనం. దీన్ని గ్రామీణ మరియు నిరుపేద పేద కుటుంబాలకు అందుబాటులో ఉండేలా చేయడానికి పేద కుటుంబాలకు చెందిన వయోజన మహిళలకు డిపాజిట్ లేని ఎల్పిజీ కనెక్షన్లను అందించడానికి ప్రభుత్వం మే 2016లో ప్రధాన మంత్రి ఉజ్వల యోజనను ప్రారంభించింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
సెంట్రల్ పూల్ కోసం ఖరీఫ్ మార్కెటింగ్ సీజన్ 2022-23 ఖరీఫ్ పంట కాలంలో 518 లక్షల మెట్రిక్ టన్నుల బియ్యం సేకరణ జరుగుతుందని అంచనా
రానున్న ఖరీఫ్ మార్కెటింగ్ సీజన్ 2022-23 లో ఖరీఫ్ పంట సేకరణకు సంబంధించిన ఏర్పాట్లను చర్చించేందుకు ఆహారం, ప్రజా పంపిణీ శాఖ కార్యదర్శి అధ్యక్షతన జరిగిన సమావేశంలో పాల్గొన్న రాష్ట్ర ఆహార కార్యదర్శులు మరియు ఎఫ్సీఐ అధికారులు
రానున్న ఖరీఫ్ మార్కెటింగ్ సీజన్ 2022-23 లో ఖరీఫ్ పంట సేకరణకు సంబంధించిన ఏర్పాట్లపై కేంద్ర వినియోగదారుల వ్యవహారాలు,ఆహారం, ప్రజా పంపిణీ మంత్రిత్వశాఖ ఆహారం, ప్రజా పంపిణీ విభాగం కార్యదర్శి శ్రీ సుధాన్షు పాండే ఈ రోజు ఢిల్లీలో రాష్ట్ర ఆహార కార్యదర్శులు మరియు ఎఫ్సీఐ అధికారులతో చర్చలు జరిపారు.
సమావేశానికి ఆంధ్రప్రదేశ్, అస్సాం,బీహార్,ఛత్తీస్ ఘర్, గుజరాత్,హర్యానా,హిమాచల్ప్రదేశ్,జమ్మూకాశ్మీర్,ఝార్ఖండ్,కర్ణాటక,రాజస్థాన్,కేరళ,మధ్యప్రదేశ్,మహారాష్ట్ర,ఒడిశా,పంజాబ్,తమిళనాడు,తెలంగాణ,త్రిపుర,ఉత్తరప్రదేశ్, ఉత్తరాఖండ్, పశ్చిమ బెంగాల్ రాష్ట్రాల ముఖ్య కార్యదర్శి/కార్యదర్శి  లేదా వారి ప్రతినిధులు హాజరయ్యారు. ఎఫ్సీఐ చైర్మన్, మేనేజింగ్ డైరెక్టర్, ఎఫ్సీఐ ఉన్నతాధికారులు, ఆహారం,ప్రజా పంపిణీ, భారత తూనికలు విభాగం, వ్యవసాయం, రైతు సంక్షేమ శాఖ అధికారులు సమావేశంలో పాల్గొన్నారు. రానున్న ఖరీఫ్ మార్కెటింగ్ సీజన్ 2022-23 లో ఖరీఫ్ పంట కాలంలో దేశంలో 518 ఎల్ఎంటీ బియ్యం సేకరణ జరిగే అవకాశం ఉందని సమావేశం అంచనా వేసింది. 2021-22 ఖరీఫ్ పంట కాలంలో 509.83 ఎల్ఎంటీల బియ్యం సేకరణ జరిగింది.
పంట సేకరణలో యంత్రాలను ఉపయోగించడం,తక్కువ వడ్డీకి రుణాలు సమకూర్చడం, సేకరణ కార్యక్రమం ఖర్చు తగ్గించడం, వినూత్న సాంకేతిక అంశాలను ప్రవేశపెట్టడం, నాణ్యతా ప్రమాణాలు, చిరుధాన్యాలను ప్రోత్సహించడం,గోనె సంచుల అవసరాలు, ఆహార సబ్సిడీ అంశాలను ఆన్ లైన్ లో పరిష్కరించడం, తదితర అంశాలు సమావేశంలో చర్చకు వచ్చాయి. వినూత్న విధానాలకు ప్రోత్సాహకాలు అందించాలని సమావేశం నిర్ణయించింది. చిరుధాన్యాల సేకరణకు ప్రాధాన్యత ఇవ్వాలని శ్రీ పాండే సూచించారు. 2023 సంవత్సరాన్ని అంతర్జాతీయ చిరుధాన్యాల సంవత్సరంగా పాటించడం జరుగుతుందని ఆయన తెలిపారు. అంతర్జాతీయ చిరుధాన్యాల సంవత్సరం సందర్భంగా చిరు ధాన్యాల సేకరణ పెరగాలని అన్నారు. వాతావరణంలో వస్తున్న మార్పులు కారణంగా గోధుమ, వరి దిగుబడి తగ్గుతున్నదని అన్నారు. 2022-23 ఖరీఫ్ పంట కాలంలో రాష్ట్రాలు 13.70 ఎల్ఎంటీల ”సూపర్ ఫుడ్” చిరు ధాన్యాలు సేకరించాలని సూచించారు. ప్రస్తుత సేకరణ కాలంలో ఇంతవరకు 6.30 ఎల్ఎంటీల చిరు ధాన్యాల సేకరణ జరిగింది.
ప్యాకేజింగ్ మెటీరియల్ కొరతను ఆహారం, ప్రజా పంపిణీ విభాగం కార్యదర్శి సమావేశంలో ప్రముఖంగా ప్రస్తావించారు. ప్యాకేజింగ్ సామగ్రిని సమకూర్చడం సమస్యగా మారిందని అన్నారు. కేవలం 50% అవసరాలను మాత్రమే జూట్ మిల్లులు తీరుస్తున్నాయని పేర్కొన్నారు. సమస్య పరిష్కారానికి స్మార్ట్ గోనె సంచుల తయారీ లాంటి ఉత్పత్తులను అభివృద్ధి చేసే అంశంపై దృష్టి సారించామని తెలిపారు. స్మార్ట్ గోనె సంచుల సామర్ధ్యం, నాణ్యత పరీక్షలు విజయవంతం అయ్యాయని తెలిపారు.
ఈశాన్య ప్రాంత అభివృద్ధి మంత్రిత్వ శాఖ
ఈశాన్యరాష్ట్రాలలో మహిళా ఎంటర్ప్రెన్యుయర్లకు పెద్ద ఎత్తున ప్రోత్సాహం : డాక్టర్ జితేంద్ర సింగ్
ఈశాన్య రాష్ట్రాలలో మహిళా ఎంటర్ప్రెన్యుయర్లను పెద్ద ఎత్తున ప్రోత్సహించడం జరుగుతుంది. మరోవైపు కొత్త స్టార్టప్లకు వయబులిటీ ఫండ్ను సమకూర్చేందుకు ఈశాన్య ప్రాంత అభివృద్ధి మంత్రిత్వశాఖ ముందుకు వచ్చింది. అదే సమయంలో మహిళా స్వయం సహాయక బృందాలను ప్రోత్సహించేందుకు పలు చర్యలు తీసుకుంది.
ఈ విషయాన్నిఈశాన్య ప్రాంత అభివృద్ధి శాఖ కేంద్ర సహాయ మంత్రి  , ప్రధానమంత్రికార్యాలయ సహాయమంత్రి, సిబ్బంది, ప్రజా ఫిర్యాదులు, పెన్షన్లు, అణు ఇంధనం, అంతరిక్ష శాఖ సహాయమంత్రి డాక్టర్జితేంద్ర సింగ్ తెలిపారు. ఫెడరేషన్ ఆఫ్ ఇండియన్ ఛాంబర్స్ ఆఫ్కామర్స్, ఇండస్ట్రీ- ఫిక్కీ మహిళా విభాగం  జాతీయ అధ్యక్షురాలు జాహ్నబి ఫూకన్ నేతృత్వంలో ఒక బృందం, ఈశాన్య ప్రాంతంలో మహిళలకు అవకాశాల విషయమై ఆయనను కలిసినపుడు ఆయన ఈ విషయం చెప్పారు.
ఎంటర్ప్రెన్యుయర్ షిప్, శ్రమ పట్ల గౌరవం ఇవ్నీ ఈశాన్య ప్రాంత మహిళలలో అంతర్గతంగా ఉండే లక్షణాలని ఆయన అన్నారు. కోవిడ్ మహమ్మారి తొలినాళ్ళలో దేశంలోని వివిధ ప్రాంతాలలో మఖానికి వాడే మాస్కుల కొరత ఏర్పడిన సందర్భంలో ఇక్కడ ఇది మరోసారి రుజువైందని ఆయన అన్నారు. దేశంలోని వివిధ ప్రాంతాలలో ముఖానికి ధరించే మాస్కుల కొరత ఏర్పడినప్పటికీ ఈశాన్యరాష్ట్రాలలో ముఖానికి వేసుకునే మాస్కులు తగినంత సంఖ్యలో లభించడమే కాక వివిధ రంగులలో, వివిద డిజైన్లలో మాస్కులు ఇక్కడ పుష్కలంగా అందుబాటులో ఉన్నాయని అన్నారు.ఇందుకు కారణం వీటితయారీ బాద్యతను వెంటనే అక్కడి మహిళలు చేపట్టడమేనని ఆయన అన్నారు.
ఫిక్కి మహిళా విభాగం ప్రతినిధి బృందం, టూరిజం రంగంలో మహిళా స్టేక్ హోల్డర్లు పాలుపంచుకునేలా చేయాలంటూ చేసిన సూచనలను మంత్రి అభినందించారు. ఇంటి పర్యాటకాన్ని పెద్ద ఎత్తున వ్యవస్థీ కృతం చేయడంలో ఈశాన్య ప్రాంతం నాయకత్వ పాత్ర పోషించిందని, ఇందులో మహిళల పాత్ర ఎంతో కీలకమైనదని ఆయన అన్నారు. గత ఏడు సంవత్సరాలలో ప్రధానమంత్రి ఎ నరేంద్ర మోదీ నాయకత్వంలో ఈశాన్యప్రాంతంలో అనుసంధానత పెరిగిందని, రోడ్డు , రైలు ,విమాన రంగాలకు సంబంధించి రవాణా మెరుగుపడిందని, పర్యాటక రంగం బాగా పుంజుకుందని ఆయన అన్నారు.
మరింత ఎక్కువమంది మహిళలు వెదురు సంబంధింత కార్యకలాపాలలో పాలుపంచుకునేలా చేయాల్సిందిగా తనను కలిసిన ఫిక్కీ నాయకులను డాక్టర్ జితేంద్ర సింగ్కోరారు. వెదరు ఉత్పత్తులపై దిగుమతి సుంకం పెంచడం ,దేశీయంగా పెంచిన వెదురు నుంచి తయారైన ఉత్పత్తులను భారత అటవీ చట్టం నుంచి మినహాయించడం వల్ల కోవిడ్ అనంతర దేశ ఆర్ధిక వ్యవస్థలో ఈశాన్య ప్రాంతంనుంచి వెదురు కీలక పాత్ర పోషించనున్నదని ఆయన అన్నారు. మహిళా ఎంటర్ ప్రెన్యుయర్లు, మహిళా స్వయంసహాయక బృందాలు వివిధ రకాల వెదురుఉత్పత్తులు తయారు చేయడంలో అద్భుత అవకాశౄలు కలిగి ఉన్నారని డాక్టర జితేంద్ర సింగ్ అన్నారు.ప్రత్యేకించి అగర్బత్తీలు, బుట్టలు దేశంలోని ప్రతి ఇంట్లో వాడుతారని ఆయన అన్నారు.